The Sun Always Shines on T.V.

«**The Sun Always Shines on T.V.**» er en sang av det norske poprockbandet A-ha. Den ble sluppet som tredje single fra deres debutalbum, *[[Hunting High and Low]]*. I noen markeder ble ikke singelen så populær som debutsingelen «Take On Me», som hadde fått førsteplass i USA og flere andre land rundt i verden, men i Storbritannia og Irland, gjorde den det bedre enn andreplassen som *Take On Me* fikk. Låta hadde førsteplassen på UK Singles Chart i to uker i januar 1986 etter at den ble sluppet 16. desember 1985. Singelen har solgt over fem millioner kopier verden over.

A-ha fremførte låta under Nobels fredspris-konserten i 1998, i tillegg til den da nye låta «Summer Moved On».

En liveversjon av låta, hentet fra konsertalbumet *[[How Can I Sleep With Your Voice in My Head]]*, ble sluppet som single i 2003, den fikk noe suksess i Øst-Europa. Musikkvideoen til denne ble regissert av Pål Waaktars kone Lauren Savoy.

## Opphav og innspilling
Låtskriver Paul Waaktaar-Savoy sa, 
… vi skrev «The Sun Always Shines On T.V.», som Andrew Wickhams sekretær følte var en hit. Hun overbeviste ham om å lage plass til den. Da vi spilte den inn var vi veldig syke med influensa. Magne og Morten lå i studio på feltsenger med høy feber.

Waaktaar-Savoy skrev og komponerte hele trommesporet til låta. Basslinjen ble fremført med en Yamaha DX7. Andre synthesizere som ble brukt var blant annet PPG Wave, Roland Juno-60 og samplede instrumenter som for eksempel oboen under introen av låta.

Deler av tekstens hovedelementer ble først brukt på den uutgitte låta «Never Never», som i senere tid har blitt utgitt på gjenutgivelser av debutalbumet.
## Utgivelse og mottagelse
«The Sun Always Shines on T.V.» ble sluppet høsten 1985, og ble den andre hiten fra *Hunting High and Low* og en av bandets mest gjenkjennelige og populære låter. Den nådde nummer 20 på *Billboard* Hot 100-listen. Den havnet også blant topp 5 på listene i Tyskland, Sverige, Nederland og Norge. Singelen nådde førsteplassering i Irland og på den britiske singlelisten.

Tim DeGravine hos Allmusic skrev senere om låta, 
«The Sun Always Shines on T.V.» er like spennende [*som «Take on Me»*]. Den starter som en trist ballade og eksploderer inn til noe mye mer, i det tøffe gitarer og opera-aktige synther holder tritt med Harkets stemningsfulle vokalstiler. Hvis det er en 80-tallslåt som kvalifiserer som Wall of Sound, er «The Sun Always Shines on T.V.» den.


Ingen av versjonene utgitt på single er den samme som på albumet. Singleversjonen ble kortet ned til 4:30, mens 12-tommeren var en forlenget miks og en instrumentalversjon, mikset av Steve Thompson. B-siden, «Driftwood», er et ikke-albumspor produsert av bandet. Denne ble senere utgitt som bonusspor på gjenutgivelser av *Hunting High and Low*.

Det er to versjoner av den forlengede miksen. Den første er på 8:25, mens den andre og mer sjeldne versjonen er 7:09 og starter med en rolig pianointro.

## Musikkvideo
A-ha spilte inn en video for låta tidlig oktober 1985 på St Alban's Church, Teddington og Udney Hall Gardens i Teddington, Middlesex, i England. Den ble filmet over tre dager med regissør  Steve Barron.

Videoen åpner med en epilogscene til den suksessrike videoen for «Take on Me», hvor de fortsetter med rotoscopinganimasjon. De unge elskerne, spilt av  Morten Harket og Bunty Bailey, har overlevd brasene i den første videoen og møter nå en ny en i mørk skog. Plutselig begynner den mannlige hovedrollen å fysisk revertere tilbake til hans originale animasjonsform fra menneske, slik han først var i «Take on Me»-videoen. Kvinnen i nød innser at han ikke kan fortsette å være i hennes verden. I smerte flykter han fra scenen og langt inn i bakgrunnen til tegnserieverdenen han kom fra, mens hun blir igjen, forlatt. På dette punktet går kameraet vertikalt vekk fra henne og rulleteksten, som etterligner klassiske Hollywood-filmer, begynner å gå: «The End, A Warner Bros. First Picture», etterfulgt av en animasjon av en TV-grafikk med teksten: «you are watching channel 3»,  fulgt av den stiliserte A-ha-logoen. Neste scene åpner med bandet som fremfører «The Sun Always Shines on TV», i tillegg til trommeslager Lindsay Elliot  og en bassist, i en engelsk nygotisk kirke. Opptredenen er filmet i for det meste svart og hvitt, med kladder av pastellfarger. Tilskuerne av konserten er utstillingsdukker spredt rundt i kirken, noen kledt i formelle konsertantrekk og holder musikkinstrumenter for representere sangens klassiske instrumentering. Videoen ender med A-ha som blir kuttet fra bakgrunnen og fryser i bildet. Musikkvideoen til bandets neste single, «Train of Thought», kom til å fortsette fra dette bildet,  noe som gjør «Take On Me», «The Sun Always Shines on TV» og «Train of Thought» til en visuell trilogi.

Under MTV Video Music Awards i 1986 vant videoen kategorien prisen for beste cinematografi (Cinematograf: Oliver Stapleton) og prisen for beste klipping (Klipper: David Yardley). Den mottok også en nominasjon for beste art direction (Art director: Stefan Roman).

## Formater og sporlister

### 7": Warner Bros. / W 8846 Storbritannia
# «The Sun Always Shines on T.V.» – 4:30
# «Driftwood» – 3:04

### 12": Warner Bros. / W 8846T Storbritannia
# «The Sun Always Shines on T.V.» (Forlenget versjon) – 8:25
# «Driftwood» – 3:04
* Spor 1 er merket som «U.S. Steve Thompson Dance Mix».

### 12": Warner Bros. / W 8846(T) Storbritannia
# «The Sun Always Shines on T.V.» (Forlenget versjon) – 7:09
# «Driftwood» – 3:04

### 7": Warner Bros. / 9 28846-7 USA
# «The Sun Always Shines on T.V.» – 4:40
# «Driftwood» – 3:04

### 12": Warner Bros. / 20410-0 USA
# «The Sun Always Shines on T.V.» (Forlenget versjon) – 8:25
# «The Sun Always Shines on T.V.» (Instrumental) – 6:38
# «Driftwood» – 3:04
* Spor 1 er merket som «U.S. Steve Thompson Dance Mix».

## Listeplasseringer

### Ukentlige lister

### Årslister

### Sertifikasjoner

## Divas versjon

En coverversjon av «**The Sun Always Shines on T.V.**» ble utgitt i 1994 av den norske Eurodancegruppen Diva, bestående av vokalistene Helene Sommer og Elene Nyborg. Denne versjonen nådde 9.-plass på singlelista i Norge i 1994, og nummer 53 på lista i Storbritannia i 1995. En musikkvideo ble laget for promotere låta, med Lauren Waaktaar-Savoy som regissør. Denne videoen ble bannlyst av NRK, ettersom de mente den var for kontroversiell.

### Sporliste
#### Maxisingle
#«The Sun Always Shines On TV» (Radioversjon) - 4:58  
#«The Sun Always Shines On TV» (Lang versjon) - 6:15

#### Maxi-single (remix)
#«The Sun Always Shines On TV» (Remiks) - 4:58  
#«The Sun Always Shines On TV» (Clubmiks) - 6:15  
#«The Sun Always Shines On TV» (Originalmiks) - 4:58

### Listeplasseringer

## Andre coverversjoner
*Interactive ga ut en single med låta i 1996.
*I 2003 ga Milk Inc. en coverversjon av låta som nådde andreplass på den Belgiske Dancelisten.
*I 2005 ga det norske bandet Susperia ut en versjon på sin EP *[[Devil May Care]]*.
*In Strict Confidence ga ut en single med låta i 2005.
*U2 hevdet at «The Sun Always Shines on T.V.» var en stor innflytelse på deres låt, «Beautiful Day», utgitt i 2000. Bandet hyllet låta ved å kombinere disse to låtene under en konsert i Oslo i 2005.
*Det tyske bandet Atrocity ga ut en versjon på deres album *Werk 80 II*, utgitt i 2008.
*And One ga ut en versjon på albumet *Bodypop 1 1/2* i 2009.
*Paola Iezzi slapp tre versjoner av låta på hennes EP, *I.Love*, utgitt i 2014.

## Noter


## Referanser